9.3.2023
ET
Euroopa Liidu Teataja
L 71/11
KOMISJONI RAKENDUSMÄÄRUS (EL) 2023/514, 8. märts 2023, millega muudetakse rakendusmäärust (EL) 2021/405 kõrgrafineeritud toodete ja heakskiidetud kontrollikavaga kolmandate riikide osas ning seoses Moldova lisamisega nende kolmandate riikide loetellu, kust on lubatud liitu tuua A-klassi munadena turule laskmiseks ettenähtud munade saadetisi (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 127 lõiget 2,
ning arvestades järgmist:
(1)
Komisjoni delegeeritud määrusega (EL) 2022/2292 (2) täiendatakse määrust (EL) 2017/625 ja püütakse tagada, et kolmandatest riikidest või nende piirkondadest pärit toiduloomade ja teatavate inimtoiduks ettenähtud kaupade saadetised vastavad teatavatele liidu toiduohutusnõuetele või on tunnistatud nendega vähemalt samaväärseks.
Eelkõige määratletakse kõnealuse määrusega inimtoiduks ettenähtud loomad ja kaubad, mille suhtes kohaldatakse nõuet, et need peavad pärinema määruse (EL) 2017/625 artikli 126 lõike 2 punktis a osutatud loetellu kantud kolmandast riigist või selle piirkonnast.
(2)
Delegeeritud määruse (EL) 2022/2292 artiklis 7 on sätestatud, et teatavaid toiduloomade, loomsete saaduste ja liittoodete saadetisi võib liitu tuua üksnes kolmandast riigist, mis on kantud selliste kolmandate riikide loetellu, kust on lubatud selliseid inimtoiduks ettenähtud saadetisi liitu tuua.
(3)
Komisjoni rakendusmääruses (EL) 2021/405 (3) on sätestatud sellistele kolmandate riikide või nende piirkondade loetelud, kust on lubatud liitu tuua teatavate inimtoiduks ettenähtud kõrgrafineeritud toodete saadetisi.
(1) ELT L 95, 7.4.2017, lk 1.
(2) Komisjoni 6. septembri 2022. aasta delegeeritud määrus (EL) 2022/2292, millega täiendatakse Euroopa Parlamendi ja nõukogu määrust (EL) 2017/625 seoses toiduloomade ja teatavate inimtoiduks ettenähtud toodete saadetiste liitu toomise nõuetega (ELT L 304, 24.11.2022, lk 1).
(3) Komisjoni 24. märtsi 2021. aasta rakendusmäärus (EL) 2021/405, millega kehtestatakse selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas Euroopa Parlamendi ja nõukogu määrusega (EL) 2017/625 (ELT L 114, 31.3.2021, lk 118).